kardosdrur/scandi-wiki huggingface dataset:
Synkronsvømning

Synkronsvømning er en vandsport, der kombinerer ynde, styrke, kontrol, smidighed og kondition. Det er en slags dans eller ballet i vandet, hvori der også er en del gymnastiske elementer. Vandet er både en med- og modspiller i sporten. Det er ligeledes vigtig med musik koordination. Man lærer at udnytte, at vandet bærer oppe. Men samtidig kræver synkronsvømning også en masse bevægelser, der løftes ud af vandet.

På de højere niveauer stilles der store krav til kropskontrol, motorik og koordination. På alle niveauer udvikler synkronsvømning en helt særlig vandføling, som kan bruges i andre vandsportsgrene. Man er tvunget til at bruge vandet på den helt rigtige måde – ellers virker det bare ikke.

Historie 
Synkronsvømning blev opfundet af amerikaneren Esther Williams, der blev meget berømt i 50’erne, hvor hun lavede synkronsvømning til flere musical-film. Derfra har det udviklet sig videre til det, sporten er i dag. 
Synkronsvømning kom til Danmark i 1956. I Danmark har der aldrig været satset stort på sporten og dansk synkronsvømnings bedste svømmer, var Ulla Jacobsen, der i 80’erne var en del af verdenseliten.

Konkurrence 

Der konkurreres i synkronsvømning i tre discipliner: solo, duet og hold (4-8 svømmere). Solo stiller de største krav til svømmerens evne til at udnytte musikken og bruge teknikkerne. Duet er den mest udbredte disciplin og svømmes af 2 svømmere. Hold-disciplinen giver mange muligheder for kreativitet. 

Konkurrencer består af en teknisk og en fri del. Den tekniske del er enten obligatoriske øvelser eller et teknisk musikprogram. De obligatoriske øvelser er en række positioner og bevægelser sat sammen på mange forskellige måder og i mange forskellige sværhedsgrader. De udvalgte øvelser udføres af svømmerne en af gangen. Der laves fire øvelser. Et teknisk musikprogram minder meget om skøjteløb. Der er et antal elementer, der skal være indeholdt i et vist tidsrum og en vis rækkefølge. Musikken bestemmer svømmeren selv.

Et frit musikprogram er den anden halvdel af alle konkurrencer. Her kan svømmerne indenfor et fastsat tidsrum selv bestemme musik og bevægelser.

Deltagere 
Traditionelt har sporten flest kvindelige udøvere.

Internationalt 
Synkronsvømning er en lille sport i Danmark, mens det andre steder i verden er muligt at dyrke den på professionelt plan. De bedste svømmere i verden træner op mod 10 timer om dagen – i vandet, ballet, styrketræning, løbetræning og meget mere. Sporten er udbredt over hele verden – dog ikke så meget i Afrika. Verdens bedste synkronsvømmere findes for tiden i Rusland, mens Japan, Spanien og USA kæmper om de næste placeringer. Tidligere har USA og Canada været alt-dominerende, men de mistede alle deres topsvømmere efter OL i 1996 i Atlanta. Siden da har Rusland domineret

Ekstern henvisning

Synkronsvømning - Dansk Svømmeunion
Palacio de La Moneda

El Palacio de La Moneda er det chilenske præsidentpalads beliggende i hovedstaden Santiago. Paladset var designet af den italienske arkitekt Joaquín Toesca og blev åbnet i 1805. La Moneda var oprindeligt administration for den spanske kolonis skatteopkrævning.

Historie 
I 1845 bliver paladset omdannet til Chiles præsidentpalads og nogle år senere grundlægges også den berømte plads "La Plaza de la Constitución" (Forfatningspladsen) foran La Moneda.
 
La Moneda ødelægges delvist af luftværnets bomber under militærkuppet i 1973, hvor præsident Salvador Allende sammen med præsidentgarden forsøger at nedkæmpe kuppet. Militæret havde ellers forsøgt at lægge en strategi, hvor Allende skulle myrdes uden skader på paladset. 

I 1981 rekonstruerer militærjuntaen La Moneda, men eftelader nogle skudhuller i paladsets facade som historisk bevis på militærkuppet. Endvidere byggede militæret en bunker under La Moneda. 

Under Præsident Ricardo Lagos beslutter den chilenske regering at åbne La Moneda for offentlighedern. Lagos vælger tilmed at åbne Morandé 80, som er en sidedør som chilenske præsidenter brugte indtil kuppet i 1973.

Den 11. september 2003, ved 30-årsdagen for militærkuppet, opføres en statue af Salvador Allende foran hovedindgangen til La Moneda.

Bygninger, konstruktioner og anlæg i Chile
Santiago de Chile
Niebuhr

Niebuhr er et efternavn. Det kan henvise til flere personer:
 Allan Niebuhr – politiassistent, valgt til Folketinget i 2005 for det Konservative Folkeparti i Sønderjyllands Amtskreds
 Carsten Niebuhr – 17. marts 1733 – 26. april 1815, geografisk rejsende; far til Barthold Georg Niebuhr
 Barthold Georg Niebuhr – 27. august 1776 – 2. januar 1831, historiker, preussisk statsmand; søn af Carsten Niebuhr

Nedertyske efternavne
FN's Sikkerhedsråds Resolution 1701

FN's sikkerhedsråd vedtog 11. august 2006 Resolution 1701, hvis formål var at afslutte konflikten mellem Israel og Hizbollah i Libanon.

De vigtigste punkter i resolutionen er følgende:
 Sikkerhedsrådets opfordring til parterne om en omgående afslutning af kamphandlingerne, dvs. Hizbollahs angreb og Israels militære operationer.
 Indsættelse af fredsbevarende styrker i det sydlige Libanon bestående af FN-styrker og libanesiske regeringsstyrker efter fuldstændig afslutning af kamphandlingerne.
 En langsigtet løsning skal baseres på oprettelsen af en sikkerhedszone i det sydlige Libanon, hvor kun libanesiske og FN-styrker bærer våben, samt en total afvæbning af Hizbollah i Libanon og en permanent tilbagetrækning af israelske styrker fra Libanon.
 FN's styrke i området forøges til op imod 15.000 soldater og får udvidet mandatet til ikke blot at standse fjendtlighederne, men også støtte til den libanesiske hærs overtagelse af kontrollen med området. Styrken har lovt til at anvende magt i bestræbelsen på at løse missionen.

Ekstern henvisning 
 Resolutionens tekst på BBC's hjemmeside

FN
Israels historie
Libanons historie
Østjysk

Østjysk er en fællesbetegnelse for de dialekter af dansk, der tales i Østjylland. Et fællestræk ved de østjyske dialekter er, at de oftest har to køn – i lighed med rigsdansk og sønderjysk, men i modsætning til vestjysk, som kun har ét. Den østjyske dialekt er gået stærkt tilbage, og de fleste østjyder taler i dag en variant af rigsdansk med regionale træk.

Aarhusiansk er en østjysk dialekt, som især adskiller sig fra egnens øvrige dialekter derved, at enstavelsesord, der ender på "d" udtales med stød, mens samme bogstav i flerstavelsesord udtales som "j", f.eks. udtales navnet på byen Odder som "Ojjer".

Se også 
 Jysk

Jysk (folkemål)
Danske dialekter
Grindløse Kirke

Grindløse Kirke er en kirke i Grindløse Sogn i Nordfyns Kommune.

Eksterne kilder og henvisninger 

 Kirkens beskrivelse hos Trap – Kongeriget Danmark, 3. udgave, bind 3, s. 482
 Grindløse Kirke  hos nordenskirker.dk
 Grindløse Kirke hos KortTilKirken.dk
 Grindløse Kirke på danmarkskirker.natmus.dk (Danmarks Kirker, Nationalmuseet)

Kirker i Nordfyns Kommune
Kirker i Fyens Stift
Kirker i Odense Amt
Ica-stenene

Ica-stenene består af omkring 15.000 sten med indgraverede billeder af mennesker som anvender teleskop og avanceret lægeudstyr, samt mennesker som ser ud som om de sameksisterer med diverse dinosaurer. Stenene menes at være forfalskninger, skabt af moderne incaindianere.

Kilder/referencer 
 International Stone Ica
 Fortean Times – Jurassic Library 
 Ica Stones The Skeptic's Dictionary article on the Ica stones.

Eksterne henvisninger 

Pseudohistorie
Pseudoarkæologi
Dragør Kirke

Dragør Kirke indviet den 26. april 1885. ligger på Kirkevej 170 i Dragør. Kirken der er tegnet af arkitekt J.H. Wessel er opført i en tidstypisk, nygotisk stil med et klart forbillede i Taarbæk Kirke.

Historie 
I 1449 tillod Roskildebispen Københavns Domkapitel at opstille et transportabelt alter på det årlige sildemarked, som forøgede Dragørlejets indbyggertal for en kort tid. Efter reformationen forsvandt også alteret

Omkring 1520 var Store Magleby Kirke også Dragørs kirke. Den var kirke for de af kong Christian 2. importerede 24 hollandske familier og i flere hundrede år blev der således prædiket på hollandsk i den kirke, som altså også skulle betjene den dansktalende befolkning i Dragør, indtil Dragør kirke stod færdig i 1885. Kirken fungerede dog som filialkirke til Store Magleby indtil 1954, hvor Dragør blev et selvstændigt sogn.

Kirkebygningen

Tårnur 
Tårnuret er fra 1764 og opsat af urmager Bernhard Larsen 1882. Værket trækker en urskive af glas mod øst og har en gangtid på 3 dage.

Gravminder 

Dirch Passer er begravet på kirkegården.

Eksterne kilder og henvisninger 
 Dragør Kirke  hos denstoredanske.dk
 Dragør Kirke  hos KortTilKirken.dk

Kirker i Dragør Kommune
Kirker i Københavns Amt
Kirker i Københavns Stift
Rygsmerter

Rygsmerter er en meget udbredt lidelse, ca. hver fjerde dansker har af og til smerter i ryggen. Disse smerter behøver ikke at være specielt alvorlige og kan skyldes alt fra muskelinfiltrationer, hold i lænderyggen til diskusprolaps. Det er kun ganske få ryglidelser, som opereres, fx hvis der er smerter, som forstyrrer følelsen i dele af kroppen.

Referencer 

 Helbredsprofilen: Ondt i ryggen - viden og erfaringer 

Symptomer
Stubberup Kirke

Stubberup Kirke er en kirke i Stubberup Sogn i Kerteminde Kommune.

Kirken er nævnt første gang 1488, da Jep Laurensen var degn i Stubberup og Dalby Kirke. Den har altså måske allerede på dette tidspunkt været annekteret til Dalby, men dette forhold er først dokumenteret 1531. Kirkens værnehelgen var Skt. Laurentius.

1678 erhvervede Frederik von Vittinghof til Eskebjerg patronatsretten til denne og Hindsholms tre andre kirker (Dalby, Mesinge og Viby). Kirken blev 1680 lagt under det nyoprettede baroni Scheelenborg og lå til dette frem til overgangen til selveje 1. juli 1926.

Bygning 
Kirkens ældste del er nok opført i 1200-tallet af tegl. Denne romanske kirke har omfattet et skib med smallere kor og muligvis et tårn. Af bygningen er kun bevaret skibet, som i senmiddelalderen blev forlænget mod vest og der blev sat indhvælv i skibet. Siden blev det romanske kor nedrevet og erstattet af et gotisk langhuskor med samtidige hvælv. Et våbenhus er bygget 1575/1600 på sydsiden af skibets vestforlængelse og i samme århundrede påbegyndtes et tårn i vest, som dog først blev bygget færdig i 1600-årene.

Kalkmalerier 
1985 blev der fundet kalkmalerier i kirken spændende fra sengotikken til 1700-tallet. Sidstnævnte blev atter overkalket.

De sengotiske kalkmalerier fra o. 1500 er konstateret i skibets tre østligste fag. De omfatter minuskelindskrifter, en Jesusmonogram og en indskrift "(hielp) maria" på triumfvæggen. Herudover er der fundet rosetter, kvaderstensmønstre, liljeornamenter, indvielseskors og ribbedekorationer.

Inventar 
Kirkens ældste inventargenstand er den romanske døbefont af såkaldt Højbytype. Dåbsfadet er et af de meget udbredte Nürnbergfade med Bebudelsesesrelief fra 1500-tallet (anskaffet før 1700-tallets midte).

Skriftestolene er fra 1587 og svarer til dem i nabokirkerne Mesinge og Dalby. Alterstagerne er anskaffet af Erik Hardenberg og Anne Rønnow 1594, men først skænket til kirken 1624 af ægteparrets datter, Kirsten Hardenberg. Klokken er støbt 1601 af Borchart Gelgeter, København, og altertavlen er et renæssancearbejde fra 1632. Den rummer relieffer af Hyrdernes Tilbedelse (efter Maerten de Vos' forlæg fra 1579), Nadverens Indstiftelse (skåret efter et kobberstik af Hendrick Goltzius fra 1598) og Kobberslangen. Storfeltet flankeres af skulpturer af Moses og Aron samt mindre Dydefigurer, Troen og Håbet. Samme billedskærer har både altertavlen fra 1633 i Dalby Kirke og Stubberups prædikestol fra o. 1625, der har arkadefelter med relieffer af Hyrdernes Tilbedelse, Dåben, Korsfæstelsen, Opstandelsen og Pinseunderet. Fagene adskilles af hjørnefremspring med koblede søjler.

Litteratur

Noter

Eksterne kilder og henvisninger 

 Stubberup Kirke hos KortTilKirken.dk
 Stubberup Kirke hos danmarkskirker.natmus.dk (Danmarks Kirker, Nationalmuseet)

Kirker i Kerteminde Kommune
Kirker i Fyens Stift
Kirker i Odense Amt
Jesper Strömblad

Jesper Strömblad (født 1972) er hovedguitarist for det svenske melodiske death metal-band In Flames. Han er desuden bassist i et andet band, der kalder sig Dimension Zero.

Han er det eneste medlem af In Flames, der har været med fra starten, og han har altid haft ansvaret for at skrive hovedmelodierne til In Flames. Han lader dog samtlige guitarsoli gå til hans medguitarist Björn Gelotte, fordi han ikke selv bryder sig om at spille guitarsoli.
Strømblad begyndte at lære musik i en alder af 5 år hvor han startede med violinen. Da Jesper fyldte 12
hørte han Iron Maiden for første gang og skiftede til at spille elguitar. Både hans far og farfar har været svenske folkemusikere.

Guitarvalg 
Jepser Strömblad bruger mest en LTD EX 400BD guitar og en Peavey 5150 forstærker.

Eksterne henvisninger 
 

In Flames
Guitarister fra Sverige
Heavy metal-musikere fra Sverige
Idrettsklubben Start

IK Start er en norsk fodboldklub fra Kristiansand. Klubben blev stiftet i 1905 og er blevet norsk mester 2 gange. Deres hjemmebane hedder Sør Arena. Start spiller i den norske .

Historie 
Start blev norske mestre i 1978 og 1980. De deltog i Europacuppen i 1979 og 1981, og kvalificerede sig desuden til UEFA Cuppen 2006/2007. Årene siden 1995 har været turbulente, men nylige investeringer har givet større forventinger til fremtiden. I 2004 vandt de den norske første division og rykkede op i Tippeligaen.

I 2005 nåede klubben Tippeligaens andenplads, efter Vålerenga, efter en stærk comeback sæson i Tippeligaen. For dette, blev Start tildelt en plads i UEFA Cuppen 2006.

Efter at have slået Skála Ítróttarfelag fra Færøerne i den første kvalifikationsrunde af UEFA Cuppen, og Drogheda United fra Irland i den anden kvalifikationsrunde (på straffespark), nåede holdet til den første runde af UEFA Cuppen, hvor de blev slået ud af hollandske Ajax Amsterdam.

2007 var et dårligt år for Start, med problemer som samarbejde på holdet og problemer på trænerfronten. Det førte til en skuffende 13. plads, som medbragte Starts nedrykning til Adeccoligaen. I 2008 havde klubben finansielle problemer. Den lokale regering reddede klubben fra at gå bankerot.

Forud for 2009-sæsonen, blev Knut Tørum udnævnt til cheftræner i Start. I de to følgende sæsoner sluttede start i den lavere halvdel af Tippeligaen. Den 22. juni 2011, havde Start 13 point for 12 kampe, og Tørum besluttede sig for at sige op før en cupkamp mod Strømsgodset, en kamp Start vandt uden Tørum. Mons Ivar Mjelde erstattede Tørum som cheftræner, men kunne ikke redde klubben fra nedrykning.

Danske spillere 
 Martin Borre (2007-2008)
 David Nielsen (2006-2007)
 Brian Priske (2011)
 Michael Christensen (2015)
 Mark Jensen (2022)

Referencer 

Kristiansand
Fodboldklubber i Norge
Etableret i 1905
Martin Ågerup

Martin Ågerup (født 16. september 1966 i Birkerød) er en dansk økonom og økonomisk historiker. Han er tidligere direktør for tænketanken CEPOS og samfundsdebattør. I sin tidlige ungdom var han tillige medlem af Fremskridtspartiet.

Han blev student fra Europaskolen i Luxembourg i 1982 og tog i 1991 eksamen fra universitetet i Bristol i økonomi og økonomisk historie.
 
I perioden 1992-98 var han forskningsmedarbejder og projektleder ved Institut for Fremtidsforskning. Fra 1998 til 2002 var han managementkonsulent i connector a/s, hvor han primært arbejdede med organisationsudvikling. Fra 2002 til 2004 var han selvstændig konsulent, og i 2004 blev han direktør for tænketanken CEPOS.

Andre poster:
 Tidligere medlem af Europabevægelsens forretningsudvalg.
 Medlem af Europabevægelsens tænketank Ja til Europa.
 Fellow ved International Policy Network i London.

Udvalgte publikationer 
 Dommedag er aflyst – velstand og fremgang i det 21. århundrede. (Gyldendal, 1998)
 Enerne – om at leve og arbejde i det 21. århundredes første årti. (Borgen, 2001)
 Den retfærdige ulighed (CEPOS, 2007)

Kilder 
 Martin Ågerups CV på CEPOS' hjemmeside

Økonomer fra Danmark
Debattører fra Danmark
Personer fra Birkerød
Personer i Kraks Blå Bog
Torben M. Andersen

Torben Magnus Andersen (født 27. september 1956 i Brønderslev) er dansk økonom og professor ved Århus Universitet.

Torben M. Andersen er født i Brønderslev. Hans far var kordegn. 
Torben M. Andersen blev student fra Frederikshavn Gymnasium i 1976. 
I 1981 tog han en M.Sc. fra London School of Economics og blev i 1984 lic.oecon. fra Aarhus Universitet. I 1986 tog han en Ph.D. fra CORE, Universite Catholique, Louvain-la-Neuve, Belgien med en afhandling med titlen  Allocation under Differential Information – Flexible and Fixed Prices.
I 1986 blev han ansat af det samfundsvidenskabelige forskningsråd som forskningsprofessor, og i 1989 blev han professor ved Århus Universitet.

Torben M. Andersen har gennem tyve år spillet førstetrompet i Bangsbostrand Byorkester – hjemmehørende i Torbens studieby – Frederikshavn.

Han er bosat i Skødstrup og gift med folkeskolelærer Anne Sloth Mahler. De har tre sønner.

Offentlige hverv, kommissioner mv. 

Han var i 1992-93 medlem af et af regeringen nedsat personbeskatningsudvalg
og i 2003-2006 formand for en af regeringen nedsat velfærdskommission.

Fra 1993 til 1996 var han medlem af Det Økonomiske Råds formandskab og fra 2001 til 2003 ordførende formand samme sted, såkaldt overvismand. Siden 2007 har han været særligt sagkyndigt medlem af Det Økonomiske Råd.

Torben Andersen var i en periode det eneste udenlandske medlem af Finanspolitiska Rådet i Sverige, som er en slags pendant til de danske vismænd.

Han var formand for det ekspertudvalg, der i 2013 udarbejdede forslag til en officiel dansk fattigdomsgrænse.

I 2014 blev han udnævnt til formand for Pensionskommissionen, der skal gennemgå det danske pensionssystem og kigge på svagheder og forbedringsmuligheder.

Udvalgte publikationer 

 Beskrivende dansk økonomi, 2005, HandelsVidenskab Bogforlaget, 2. udgave.
 Persistency in Sticky Price Models, European Economic Review, 1998, Papers and Proceedings, 42, 593-603.
 Optimal Fiscal Policy in Open Economies with Labour Market Distortions,  Journal of Public Economics, 1996, 63, 103-117 (med B.S. Rasmussen og J.R. Sørensen). 
 Rationing of Sales and Price Setting,  European Economic Review, 1996, 40, 1441-1451. 
 Price Rigidity, 1994, Clarendon Press, Oxford (med H. Linderoth, V. Smith og N. Westergård-Nielsen). 
 Skattepolitikken og ejerboligmarkedet – teori og empiri, Nationaløkonomisk Tidsskrift, 1993, 131, 38-61 (med Hans Jørgen Jacobsen, Carsten Koch, Henrik Olejasz Larsen og Peter Birch Sørensen).
 Det danske arbejdsmarked, 2000–2018, IZA World of Labor, 2019.

Referencer

Eksterne henvisninger 

 Hjemmeside på Århus Universitet 
 Hjemmeside på Århus Universitet

Økonomiske vismænd fra Danmark
Personer fra Brønderslev
Professorer fra Aarhus Universitet
Personer i Kraks Blå Bog
Faglitterære forfattere fra Danmark
Dansksprogede forfattere fra Danmark
Malayahalvøen

Malaya- eller Malaccahalvøen er en stor halvø i Sydøstasien. På halvøen ligger det sydligste punkt på det asiatiske kontinent og den har en størrelse på ca. 230 000 km². Den sydvestlige kyst af halvøen er adskilt fra Sumatra af Malaccastrædet, som er et af verdens mest trafikerede havområder. Malayahalvøen har omkring 35 millioner indbyggere og er politisk delt:

 det nordvestlige område udgør den sydligste del af Burma (1,4 millioner indbyggere);
 den midterste og nordøstlige region udgør den sydlige del af Thailand (9,5 millioner);
 det meste af den sydlige del tilhører Malaysia (19,6 millioner);
 ved den sydlige spids ligger republikken Singapore (4,6 millioner).

Halvøer i Asien
Venceremos

Venceremos har flere betydninger:

Venceremos er et spansk og portugisisk ord, der betyder "vi vil sejre"

 Venceremos (sang) - Salvador Allendes kampagnesang
 Venceremos (avis) - en daglig avis publiceret i Guantánamo, Cuba
 Venceremos Brigade - en socialistisk organisation, der årligt sender arbejdsbrigader til Cuba
Snubbekorset

Snubbekorset er et tre meter højt kors i bornholmsk granit, der står på en bronzealderhøj på en mark ved en bivej mellem Herstedvester og Sengeløse. Korset er udført i romansk stil og bærer et kristusbillede i fladt relief med en lang indskrift, der beretter om, at herremanden Eskild Snubbe ca. 1230 rejste korset til minde om, at hans hustru her havde født ham en søn undervejs til hans borg ved Sengeløse; Bytteborg (nu Cathrinebjerg):

"Da Valdemar Seir styred Danmarks rige rejste Eskild Snubbe Hemmings Syn, her et Cristi kors, en ydmyg tak for sin hustrus lykkelige forlysning paa dette sted"

For at bevare korset til evig tid, donerede Eskild Snubbe to gårde på egnen til Roskilde Stift; til gengæld skulle kirken vedligeholde korset.

Domkapitlets forpligtelse er dokumenteret, hvorimod beretningen om, at det netop var Eskild Snubbe, der rejste korset, først kendes fra 1589. Tilsvarende kendes historien om den lykkelige fødsel først fra 1730 og må nok henregnes som et sagn.

Det nuværende kors fra 1903 står på et sted, hvor den gamle alfarvej mellem Roskilde og København lå. Det er tegnet af Martin Borch, udført af billedhugger Niels Hansen og rejst af arkivar Anders Thiset og digter Thor Lange som det foreløbigt sidste af mange kors på samme sted; man ved, at det i hvert fald er skiftet ud 1619, 1645, 1680 og 1715. I 1619 og 1645 skete det på Roskilde Domkapitels regning, men kapitlet blev nedlagt før 1680.

På bagsiden af korset er inskriptionen da også:
"Til at holde korset ved magt skænkede Eskild Snub-be gods til Domkirken i Roskilde som gang efter gang lod korset forny. Siden havde andre fromme hænder genrejst det, senest i 1715 til det i 1817 helt blev borttaget.
Atter er et kors rejst her i 1903 i tillid til at kommende tider vil frede dette vidne om henfarne slægters taknemmelighed mod forsynet hvis miskundhed varer evindeligt"

Snubbekorsvej, der løber fra Sengeløsevej i vest til i Ledøjevej i nordøst, har navn efter korset, som ligger et par hundrede meter fra vejen. Gården Snubbekorsgård har ligget i nærhed af korset, men blev flyttet, da vejforløbet ændrede sig. Navnet Snubbekorsgård kendes tilbage til i hvert fald 1488. En Eskild Snubbe kendes på egnen i 1230, men det er ikke sikkert, at han har noget med korset at gøre jf. sagnet. I Sengeløse Kirke ligger ligsten over flere medlemmer af slægten Snubbe.

Kristendom
Nordiske gravhøje
Høje-Taastrup Kommune
Spinal muskulær atrofi

Spinal muskulær atrofi er en arvelig (autosomalt recessiv) degeneration af forhornscellerne i rygmarven. Kan underinddeles i tre grupper efter debutalder.
Type 1: Morbus Werdnig-Hoffmann med debut før fødslen eller inden for de første 6 måneder.
Type 2: Intermediær, debut inden for 6.-15. levemåned.
Type 3: Kugelberg-Welander, med det debut i sen barnealder/ungdom.

Årsag:
Skyldes mutationer i genet SMN1 på kromosom 5q. (Kan findes ved gentest, men kun ved ca. 95%)

Symptomer:
Atrofi (svind) og lammelse af muskulaturen opadtil på arme og ben. Senere involveres vejrtrækningsmuskulaturen. Muskelspasmer (fascikulationer) i den atrofiske muskulatur og manglende senereflekser.

Der er i øjeblikket ingen behandling og hastigheden hvor med sygdommen tager til, er individuel. Behandlingen fokuserer på hjælpemidler og anden hjælp til at tackle hverdagen.

Medfødte misdannelser, deformiteter og kromosomafvigelser
Sid Wilson

Sidney George "Sid" Wilson (tidligere kendt som DJ Starscream, født 15. marts 1978 i Des Moines, Iowa) er dj i det amerikanske numetal band Slipknot. Bandet ønskede at tilføje en DJ til deres musik, men kendte ikke nogen de anså som værende gode nok. Efter at have set gruppen optræde proklamerede Sid Wilson: "Jeg vidste, jeg var født til dette band." Wilson kontaktede gruppen, og viste sin interesse i at slutte sig til dem. Efter at have været til prøve, og under en episode inden et show, hvor han havde nikket hver af bandmedlemmerne en skalle, blev han anset som "Slipknots materiale" og optaget.

Diskografi 
 Med Slipknot; se Slipknots' diskografi.

DJ Starscream 
 2003: Full Metal Scratch-It
 2003: Abunaii Sounds - Tataku On Your Atama
 2005: Sound Assault
 2005: Live at Konkrete Jungle New York City
 2006: The New Leader
 2008: This Is Full Metal Jungle Vol.1

SID 
 2011: SID
 2011: Repeat (feat thekeenone)

Litteratur

Kilder/henvisninger

Ekstern henvisning 
 Officiel hjemmeside 

Slipknot
Personer fra Iowa